《凤庄八咏 其一 晴原眺处》
明代·祁顺

宿雨初收日丽空，兴来移步凤岗东。四围景物登临下，百咏诗情指顾中。

老眼直穷天地远，閒心应与水云同。素翁此处真堪乐，不羡身乘破浪风。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。